runetrust/blame-folketinget-dk huggingface dataset:
Holger K. Nielsen (SF), 2006-01-19:
Jeg må sige ligesom i min kommentar til Socialdemokraterne, at jeg synes, det er lidt mærkeligt, at Det Radikale Venstre nu er meget kraftigt imod irakmissionen, og så støtter den her mission, som efter vores vurdering har mange, mange paralleller til det, der er tilfældet i Irak.
Lars Løkke Rasmussen (V), 2002-10-31:
Men det er samtidig et krav, at der skal ske en ressourcebevidst anvendelse af sundhedspersonalet, f.eks. via nye personalekompetencer, nye personalegrupper, samarbejdsformer, samarbejdsmetoder. Et centralt spørgsmål er, hvordan man bedst støtter den enkelte patient til at etablere nye kostvaner, ændre motionsvaner og ikke mindst at opretholde troen på, at et liv med kronisk sygdom kan forbedres, og at disse forbedringer kan bevares. Et tilbagevendende emne i denne debat om forebyggelse er jo, hvem der betaler, og hvem der får gevinsten.
Karen Jespersen (V), 2008-05-29:
jo lidt, synes jeg, en karakterer af dårlig samvittighed over, at man har lavet de her 29 velfærdsrettigheder, for der har jo været en kritik af, at man pålagde kommunerne en række, hvad skal man sige, belastninger og på den måde ville begrænse det kommunale selvstyre.
Lars Barfoed (KF), 2010-03-04:
Jeg mener da, at det er en af grundene, for jeg mener, at det er betænkeligt at indføre bestemmelser i straffeloven, som vi på forhånd mener det vil være ret vanskeligt, for ikke at sige umuligt, at benytte i praksis, fordi det vil være grænsende til det umulige i de fleste tilfælde at etablere en bevisførelse for, at der har været forsæt til at realisere gerningsindholdet i den pågældende bestemmelse.
Ole Stavad (S), 2002-02-19:
Jeg vil godt spørge: Er statsministeren vidende om, eller har statsministeren foranlediget, at nogen har forsøgt at overbevise hr. Peter Brixtofte om, at det er uhensigtsmæssigt og skaber tvivl og usikkerhed hos borgerne, hos os alle sammen, om de undersøgelser, som det er meget vigtigt kan foregå på et ordentligt, objektivt grundlag, så politikere ikke kan gemme sig bag regler og lovgivning, og at de får den samme behandling som en hvilken som helst anden borger, hvis der er mistanke om, at der er foregået noget uacceptabelt og endda med særdeles alvorlige og ikke ganske ubegrundede anklager?
Finn Sørensen (EL), 2012-04-19:
Det har Kommissionen taget stilling til, kan man se, hvis man læser forslaget, og Kommissionen når forunderligt nok til den opfattelse, at nærhedsprincippet er overholdt, fordi vi her har at gøre med noget, som Kommissionen ikke mener at medlemslandene selv kan finde ud af.
Heidi Bank (V), 2021-10-12:
Endelig er der jo også elementer i nogle af de høringssvar, vi har fået med her i lovforslaget, hvor der er gode nye, ekstra forslag, f.eks. nævner en af interesseorganisationerne en bagatelgrænse, som jeg også kan se fra ministeriets side bliver italesat som noget af det, man vil se på ved lovtekstudarbejdelsen.
Per Clausen (EL), 2005-03-31:
Desværre må man sige, at glæden var præget af det, man kalder en meget effektivt fungerende korttidshukommelse, for jeg så helt bort fra, hvad det er for et lovforslag, vi er i gang med at drøfte i dag, og så er det jo nok ikke klogt at opretholde den holdning.
Helle Thorning-Schmidt (S), 2011-11-30:
Der har været nogle, der var meget imod, og det, jeg så kan glæde mig over, er, at der nu er blevet flere, der er for, og at vi nu også er ved at etablere et flertal, der skal sikre, at vi nu får den kickstart, som både ordføreren og jeg selv har talt om i rigtig lang tid.
Hans Kristian Skibby (DF), 2011-05-06:
Man vil bruge her, man vil tilbagerulle der, man vil gøre det ene, man vil gøre det andet, men når det kommer til reel handling, til at fortælle, hvordan vi skal tilvejebringe alle de her penge, ud over at man vil øge erhvervsskatterne med 3,5 mia. kr., som der f. eks. står i »Fair Forandring«, så har man ikke noget nyt på hylderne.
Trine Mach (SF), 2009-05-15:
Der er temmelig store gevinster ved at installere disse onlinemålere, dels for Energinet.dk, som ikke behøver at have samme reservekapacitet eller backup kørende, dels for det enkelte netselskab og dels for forbrugerne, for der er god økonomi i at tage toppen af strømfluktuationerne og dermed også prisspidserne.
Lene Espersen (KF), 2002-03-14:
Jeg har tillid til Kriminalforsorgen, men jeg vil da ikke forsøge at underspille, at opgaven bliver stor, ikke i år, men i årene fremover, når den strafskærpelse, som jo bliver tillæg til den straf, der er i dag, begynder at slå igennem i lovgivningen.
Line Barfod (EL), 2006-02-23:
Men jeg vil godt sige, at hvis man forestillede sig, at vi kun gennemførte et lovforslag, der indebar, at hver beholdt sin pension i forbindelse med skiftet, ville vi stå tilbage med nogle helt urimelige situationer for de ægtefæller, der ikke har fået nogen pensionsopsparing under ægteskabet.
Thomas Jensen (S), 2010-02-03:
Nu har ministeren jo selv stået her og indrømmet, at det meget er det private boligmarked, som man må finde sig et lejemål på, og hvor man somme tider skal hutle sig lidt igennem ved at bo i nogle virkelig, virkelig dårlige boliger, og det kan f.eks. gå ud over den studerendes koncentrationsevne og studier.
Kim Andersen (V), 2003-02-20:
Det forekommer mig hyklerisk, når jeg tænker på, hvad hr. Auken, hr. Lykketoft og den socialdemokratisk-radikale regering har sagt herfra i årevis om beskatningen af Nordsøforekomsterne, nemlig at man ikke kunne, ville eller måtte ændre på de givne forudsætninger, så forekommer det forslag og de overvejelser, som hr. Auken på Socialdemokratiets vegne nu gør sig med henblik på at skaffe råderum til finansiering af en umådeligt ambitiøs skattereform, som Socialdemokratiet har fremlagt, og som er hullet som en si, medmindre man gør overgreb på indgåede aftaler.
Frank Dahlgaard (UP), 2000-05-05:
Jeg vil gerne spørge hr. Kim Behnke, om ikke han finder fru Helga Moos' spørgsmål og betragtninger dybt skuffende - om hr. Kim Behnke kan finde noget budskab i fru Helga Moos' betragtninger andet end at latterliggøre paratviden, andet end at nedgøre en sådan forespørgsel som lidt overflødig og lidt pjattet, og det er godt nok.
Sophie Løhde (V), 2010-04-16:
Jeg trøstede mig dog trods alt under ordførerens tale med, at den socialdemokratiske ordfører alligevel var nødt til at trække på smilebåndet, da han skulle omtale det, at vi andre havde gjort os selv den tjeneste at prøve forslaget af i praksis og altså tænke os frem til, hvor lang en stemmeseddel bliver, hvis der skal påføres billeder af 291 kandidater.
Jens Heimburger (KF), 2000-04-07:
Altså skal vi ikke bare se i øjnene, at ligesom i alle andre personalegrupper og ligesom i alle andre ledergrupper osv. er der altså også inden for det her felt slendrian - og det er dokumenteret, ikke kun ved at der er en ung studerende, der har undersøgt det, men også gennem Budgetredegørelse 97 - og der er et enormt spild af ressourcer; der er ganske enkelt dårlig opførsel og ting og sager, som går ud over de to tredjedele eller 80 pct. eller 90 pct. af personalet, der slider i det og løber stærkt.
Martin Lidegaard (RV), 2018-10-23:
Jeg læste for nylig en artikel, hvor hr. Morten Messerschmidt slog til lyd for – ligesom hr. Kristian Thulesen Dahl også har gjort det i en artikel, jeg også har læst inden for en overskuelig tid – at man ønsker en afstemning om Dexit, eller hvad det skulle hedde, hvis Danmark skulle melde sig ud af EU, efter at Brexit er forhandlet på plads.
Morten Østergaard (RV), 2010-01-22:
Og selv om man kan se, at den nuværende lukkelov ikke har været et værn mod butiksdød, er det jo der, hvor det måske synes, at timingen er rigtig, hvis man, når man går ind og afskaffer lukkeloven, fordi man synes, at den i hvert fald er mere til gene end til gavn, så sikrer en samtidighed i de ting, der foregår.
Per Clausen (EL), 2011-01-11:
Da jeg sad og læste de her 190 sider, som lovforslaget omfatter, plus flere hundrede sider høringssvar, kom jeg til at tænke på, at det måske var en lidt absurd prioritering af ens tid, at man sad og brugte rigtig, rigtig meget tid på det, når vi står over for nogle udfordringer, som, hvad man selv kan læse i lovforslaget, ikke løses med det her lovforslag, for regeringen skriver jo selv i bemærkningerne til lovforslaget, at det er miljømæssigt neutralt.
Anders Fogh Rasmussen (V), 2003-11-19:
Jeg står her med resolution 1441, som FN's Sikkerhedsråd enstemmigt vedtog i november 2002, hvor der tales om den trussel, som Iraks ikkeoverholdelse af rådsresolutionerne og spredning af masseødelæggelsesvåben og langtrækkende missiler udgør mod international fred og sikkerhed.
Pia Adelsteen (DF), 2015-05-21:
Men der er altså nogle problematikker omkring det, for når vi ser på de her retningslinjer, der er i forbindelse med vandløbsvedligeholdelse, så står der bl.a., at vedligeholdelse af vandløb skal begrænses mest muligt og kun udføres i et sådant omfang, at det ikke hindrer opfyldelse af de fastsatte miljømål.
Johs. Poulsen (RV), 2009-05-05:
Nu er det jo også en kendt sag, at Det Radikale Venstre er et pragmatisk parti, som gerne vil lave ting om i den her verden til gavn for de mennesker, som lever nu, og det er jo med det som baggrund, at vi for et par år siden indgik en aftale med Dansk Folkeparti og med regeringspartierne om det her prisloft, der nu har været omtalt nogle gange, og som jo har det i sig, at taksterne nu ikke længere kan stige mere end det, der sådan er den samfundsmæssige omkostningsudvikling inden for pris- og lønområdet.
Andreas Steenberg (RV), 2019-11-27:
Jeg kommer til at stille nogle yderligere spørgsmål til ministeren skriftligt, for hvis man ser på tallene – og nu har jeg bare taget et par stykker af dem med – for, hvordan danske statsborgeres ægtefæller klarer sig, når de kommer til landet, så ligger deres beskæftigelsesgrad nogenlunde på linje med etniske danskeres.
Susanne Clemensen (CD), 2001-05-22:
Men derfor ville jeg netop så gerne opfordre ministeren til at se på og være åben over for, hvis der kommer en konkret ansøgning fra Tønder Kommune, hvordan vi eventuelt kan hjælpe dem til at få taget hul på at få oprettet den her ny kulturforvalteruddannelse i Tønder.
Keld Albrechtsen (EL), 2004-01-15:
Og hvis nu befolkningen på de pågældende øer siger til Det Radikale Venstre: Vi vil så mindelig gerne bede jer om, at vi undgår det her, er det så noget, der kunne formå Det Radikale Venstre til at drøfte det med kommunalbestyrelserne på de pågældende øer og måske lade sig påvirke af, hvad kommunalbestyrelserne siger til Det Radikale Venstre?
Britta Schall Holberg (V), 2006-04-19:
Vi er i Venstre også tilfredse med, at det fremgår af lovforslaget, at der vil blive fastsat regler om brug af hjælpemidler og om adgang til at aflægge denne aktuelle prøve på særlige vilkår for prøvedeltagere med særlige behov, ligesom det sker ved de andre danskprøver.
Karen Hækkerup (S), 2014-02-19:
I øvrigt vil jeg sige, at det er sådan, at det fremgår af indfødsretslovens § 8 B, at den, der dømmes for overtrædelse af straffelovens kapitel 12 og 13 om bl.a. terrorisme, kan frakendes sin indfødsret ved dom, medmindre vedkommende bliver statsløs.
Sara Emil Baaring (S), 2025-01-08:
Når jeg hører Danske Handicaporganisationer omtale aftalen fra foråret, er der elementer, som de har svært ved at se sig selv i, men der er bestemt også mange dele, eksempelvis nævnte jeg i min tale specialeplanen, som man har længtes efter, og som jeg virkelig glæder mig til at komme med.
Carsten Hansen (S), 2010-03-05:
Jamen god morgen, min bare – var jeg lige ved at sige – fordi når den udviklingskontrakt kommer, er Skårup lukket, så er Skårup Seminarium lukket, og så er det altså en af de der fantastiske beslutninger, som bare træffer sig selv, hvor man ikke har haft lejlighed til at diskutere det, hvor man ikke er gået ind i diskussionen.
Thorkild B. Fransgaard (FP), 1998-06-04:
Så vil det være rigtigere at sige, at der ikke kommer nye udgiftskrævende ting, og at der ikke bliver trukket nye udgiftskrævende ting ned over hovedet på hverken amtskommuner eller kommuner, og samtidig skal de også have klar besked om, at skatten ikke må stige.
Vivi Kier (KF), 2011-04-05:
Jeg hæftede mig lidt ved, at den her debat måske egentlig ikke kom til at handle så meget om det, som ligger i lovforslaget, nemlig at vi gerne vil sikre, at ældre, uanset hvor de måtte bo, selvfølgelig selv skal kunne bestemme, hvem de skal have besøg af, og at vi også sikrer, at der er et vist tilsyn med den hjælp, som man får tildelt, og som nogle desværre har vist sig at ville snyde nogen for.
Kim Behnke (FP), 1998-04-24:
For de mennesker, der bor på landet, har jo i forvejen i de senere år oplevet, at deres kørselsfradrag er blevet udhulet, og at deres energiafgifter er stigende - og det er jo dyrere at opvarme de bygninger, der her er tale om, end at opvarme moderne, velisolerede parcelhuse inde i storbyerne - og ydermere har de jo oplevet, at der sker en affolkning af landdistrikterne, og at brugsen og posthuset osv. lukker, så de skal køre langt for bare at få deres daglige fornødenheder.
Charlotte Dyremose (KF), 2004-01-14:
Så derfor mener jeg, at der er masser af områder, hvor det frivillige system er bedre gearet til at være der for de her mennesker, når det ikke er en professionaliseret hjælp, man har brug, men f.eks. en, der har prøvet det samme selv og derfor kan dele sine private, personlige erfaringer, og hvor man gennem en samtale kan få løst sine problemer.
Knud Erik Kirkegaard (KF), 1999-12-02:
Når jeg alligevel på Det Konservative Folkepartis vegne må afvise forslaget, så er det ud fra en opfattelse af, at det, vi diskuterer her, jo er parternes egne, interne spilleregler, som vi så lovgivningsmæssigt må tage op her i Folketinget.
Lars Løkke Rasmussen (V), 2016-03-01:
Så gentager jeg, hvad jeg også har sagt før, nemlig at jeg har fuldstændig respekt for det færøske folks selvbestemmelsesret, også så langt, at hvis man på Færøerne beslutter på et tidspunkt at ville udtræde af rigsfællesskabet, er det jo en beslutning, man må træffe.
Per Clausen (EL), 2010-02-09:
Så det kan ikke være så svært for Venstre, selv i de situationer hvor man ikke nødvendigvis er helt enige i de beslutninger, Folketinget træffer, så at sige: O.k., det er vel et af grundprincipperne i Folketinget og det folkestyre, vi har i Danmark, at enten følger regeringen det flertal, der i Folketinget, eller også må man drage nogle helt andre konsekvenser af, at man ikke ønsker at følge Folketingets flertal.
Hans Kristian Skibby (DF), 2005-04-19:
Dansk Folkeparti kan i det væsentligste tilslutte sig regeringens forslag om dansk deltagelse i operationen, hvor vi dog præciserer, at det danske mandat meddeles ud fra den skriftlige fremsættelse af udenrigsministeren, hvor det præciseres, at de danske soldater primært udstationeres som en stabsafdeling til støtte for det militære hovedkvarter med stabshjælpere og sekretærbistand omfattende bl.a. etablering og vedligeholdelse af en central registrering og udarbejdelse af operationsordrer og operationsplaner.
Ole Vagn Christensen (S), 1998-06-16:
... er jeg nødt til at sige et par små bemærkninger, som jeg nøje har tænkt over: Hr. Heiselberg har jo været med til at vedtage Storebæltsforliget, og i Storebæltsforliget indgik der nogle tværregionale veje, der skulle gennemføres, og der indgik også, hvilke motorveje der skulle gennemføres.
Carsten Kissmeyer (V), 2020-11-20:
Den aftale kan vi godt se os selv i, og kravet til øget iblanding skråstreg fortrængning følger også af EU-reguleringen på området, men der skal ikke herske tvivl om, at Venstre gerne havde set, at aftalen var blevet mere langsigtet, for aftalen er naturligvis ikke kun lavet af hensyn til klimaet, men også af hensyn til den branche, der bliver berørt.
Mette Frederiksen (S), 2016-06-01:
Det er kortsigtet, det er forkert, og undskyld mig, regeringen er for fodslæbende: ingen vækstinitiativer, ingen indsats over for skattesnyd, ingen løsning for de offentligt ansatte, der risikerer at sætte livet på spil, ingen infrastruktur til hele landet.
Sonja Mikkelsen (S), 1999-02-24:
Efter det for mig oplyste er der ikke tale om nogen omgåelse af de såkaldte CENELEC-normer, men hvad denne del af spørgsmålet angår, så har jeg anmodet Jernbanetilsynet om at udarbejde et notat, og det notat har jeg nu modtaget, og det vil jeg omgående fremsende til Trafikudvalget.
Søren Espersen (DF), 2007-02-01:
Det er jo bare svært for os, når vi står med et brev her, som Færøernes lagmand og statsministeren har underskrevet sammen, og som anviser, præcis hvordan pengene skal bruges, at vi så som sædvanlig pludselig bliver hvirvlet ind i en eller anden intern færøsk diskussion, fordi I ikke selv har orden i eget hus, hvad sådan noget angår.
Kaare Dybvad Bek (S), 2025-04-10:
Man må jo sidde i Grimhøjmoskéen og klappe i hænderne over, at Dansk Folkeparti køber præmissen om, at det er deres ortodokse islam, som er definerende, og som nu skal til at skrives ind i dansk lovgivning – halal, sharia og andre af de her udtryk.
Tove Videbæk (KRF), 2000-02-24:
Men da der har været problemer med, at frivilligt børnearbejde, f.eks. spejderarbejde, har fået afslag om støtte med henvisning til, at der var tale om gudsdyrkelse, fordi spejderne afsluttede aktiviteterne med en andagt, ja, så mener jeg, at der er behov for en præcisering i forbindelse med lovgivningsarbejdet. Generelt er Kristeligt Folkeparti godt tilfreds med lovforslaget.
Jacob Jensen (V), 2018-12-19:
Nu kan jeg forstå, at man stiller med sin egen statsministerkandidat, og det må være ud fra den betragtning, at man ikke synes, at Socialdemokraternes statsministerkandidat er god nok, men gør det alligevel ikke indtryk på Enhedslisten i positiv i retning, set gennem Enhedslistens briller, at Socialdemokraterne nu tydeligvis bevæger sig i Enhedslistens retning på udlændingepolitikken?
Frode Sørensen (S), 1998-12-15:
Ved andre former for betalinger, eksempelvis internethandel, vil det ved gennemførelsen af dette forslag være muligt at opkræve et beløb svarende til omkostningerne ved betalingens gennemførelse hos forretningerne. Det bliver muligt for forretningerne at opkræve et gebyr hos kunden, som modsvarer det gebyr, som forretningerne skal betale til kortudsteder.
Bendt Bendtsen (KF), 2002-11-20:
Så vil jeg sige, at de bemærkninger, der er faldet fra vores udenrigsminister her i spørgetiden i dag, er jeg fuldstændig enig i. Som der blev sagt: Smuthullerne skal lukkes, og vi skal af med afbindingen, men det skal ske på lige vilkår.
Ritt Bjerregaard (S), 2002-05-29:
Jeg synes, der er en klar sammenhæng, for vi snakker ikke om et abstrakt produkt, vi har ikke snakket om en abstrakt sag, vi har snakket om en helt konkret sag, om et helt konkret produkt, og et produkt, det ernæringsmæssigt er vigtigt og rigtigt at få frem i forhold til forbrugerne.
Flemming Møller Mortensen (S), 2010-12-01:
Det, der er meget vigtigt for mig, er at få ministeren til at udtrykke med al tydelighed, at det er en faglig beslutning, der ligger bag, og ikke en politisk bestemt beslutning, fordi regeringen har sagt, at man først vil give pengene til behandlingen og screeningsdelen i 2014.
Per Ørum Jørgensen (KF), 2006-05-11:
Denne massive satsning vil være medvirkende til at sikre bedre uddannelser, gode job og tryghed for dem i samfundet, der har behov for en hjælpende hånd, og det er en satsning, der understreger, at ansvaret for de kommende generationers muligheder tages alvorligt.
Peter Hummelgaard (S), 2021-05-20:
Jeg synes helt klart, at der er en meget, meget vigtig opgave i, at det også bliver en del af seksualundervisningen at vejlede om, lære om og tale om menstruation og måske endda også prøve at lære unge elever, der enten er begyndt at menstruere eller skal til det, at bruge andre produkter.
Lisbeth Bech Poulsen (SF), 2016-05-13:
Så vi er ikke så interesserede i, at man skal ud at lave statsligt finansierede iværksætterhuse, men mere i at se på, hvordan de miljøer, der kravler op og starter af sig selv, og som springer ud, kan blive tilknyttet den rådgivning, som vi gerne vil være med til at hjælpe dem med.
Frank Aaen (EL), 2005-12-07:
Det, jeg så ikke forstår, er, hvordan regeringen kan finde på at komme med et så epokegørende forslag, skjult som en tyv om natten, hvor det er gemt langt, langt nede i nogle sider med tekniske ændringsforslag til finansloven på en måde, så det kun kommer til behandling i morgen i Folketingssalen og så nichts weiter, hvor borgerne her i landet ikke har mulighed for at komme og give sig til kende og påvirke den politiske proces, før det hele er vedtaget.
Kristian Thulesen Dahl (DF), 2009-09-08:
Så vader man over til B.T.s debatredaktion, hvor der er en god mand, hr. Bjørn Carlsen, jeg kender ham ikke, men jeg tror bestemt, han er en god mand, han er i hvert fald formand for Bornholms Passagerforening, og det borger for, at han interesserer sig for noget væsentligt i samfundet.
Marlene Borst Hansen (RV), 2015-02-19:
Ændringerne i lægemiddelloven og vævsloven er alle sammen mindre ændringer, som bl.a. sikrer gennemførelse af vævsdirektivet i dansk ret, men for Radikale Venstre er det vigtigste element i det her lovforslag den ændring, vi gennemfører i sundhedsloven, hvor vi nu indfører et automatisk kronikertilskud til borgere med et stort medicinforbrug.
Christian Langballe (DF), 2019-02-21:
Så alt i alt synes jeg, at det her lovforslag er godt, og at det er klart præciseret, hvad det er, man tænker på med hensyn til psykisk vold, som jo ellers godt kan være en ret bred og sådan lidt gummiagtig betegnelse, men jeg synes, det bliver hegnet
Malte Larsen (S), 2022-03-29:
Det gælder også restriktioner på salg af europengesedler og værdipapirer i euro, hvor Det Europæiske Råd har indført forbud mod at sælge, levere, overføre og eksportere pengesedler i euro, ligesom de også har indført forbud mod at sælge værdipapirer i euro til russiske og belarusiske statsborgere eller andre personer, som er bosiddende i Rusland eller Belarus.
Mattias Tesfaye (S), 2021-12-21:
Uden en begrundelse og uden almindelige forvaltningsretlige principper, som ikke gælder på det her område på grund af den her grundlovsbestemmelse, skal det så være sådan, at de udlændinge, der lever i vores land, ikke skal kunne gå ind på en hjemmeside og vide, at hvis de lever op til de betingelser, kan de få statsborgerskab?
Mette Kierkgaard (M), 2023-04-18:
Men der er flere årsager til, at vi skal gøre os umage med det, for det er både nogle store tandhjul, vi skal have til at hænge sammen, og det er det, at når vi nu skal det – og nu har jeg jo fornøjelsen eller belastningen af at komme ude fra det kommunale – bliver vi simpelt hen nødt til at gøre det her ordentligt, for kommunerne er så pligtopfyldende i forhold til at omsætte og implementere den lovgivning, der er, at det ikke nytter noget, at vi ikke får gjort det ordentligt.
Birthe Skaarup (DF), 2004-04-14:
Men skal der satses endnu mere på døgndækkende lægeambulancer med deres lægefaglige bemanding, hvor de kan indlede behandlingen, indtil ambulancen kommer frem - de kan tage blodprøver, de kan tage kardiogrammer, de kan følge med på hospitalet, hvor der kan spares tid i forhold til undersøgelse?
Christine Antorini (S), 2012-04-27:
Det kan man vælge at gøre, og det er jo lige præcis det, der er ideen med elevplaner, nemlig at det skal være så godt et redskab som muligt til at understøtte elevens faglige løft, trivsel osv. og som et godt redskab i dialogen i skole-hjem-samarbejdet.
Henrik Dam Kristensen (S), 2000-02-09:
Jeg bliver nødt til at spørge dem af Folketingets partier, som mener, at det måske er uretfærdigt, om de virkelig mener, at med de trods alt forholdsvis sparsomme midler, som er til rådighed her, skal skatteyderkroner være med til at sikre produktudvikling af ting, som disse store virksomheder under alle omstændigheder var nødt til selv at gøre for at kunne blive på markedet.
Jane Heitmann (V), 2022-05-12:
Jeg tror lige, at man skal holde tungen lige i munden, for hvis man læser NB-Økonomis artikel, som jeg også refererede til i min ordførertale, står der, at der reelt er færre ansatte pr. ældre, end der var under VLAK-regeringen, og som de også skriver, skal man helt tilbage til en anden rød regering, nemlig Helle Thorning-Schmidts regering, før det stod så skidt til.